cyanic-selkie/wikianc huggingface dataset:
১৪৬৪
১৪৬৪ গ্রেগরীয় বর্ষপঞ্জির একটি অধিবর্ষ।
সুবাহ শাম
সুবাহ শাম একটি বলিউড চলচ্চিত্র। এটি ১৯৪৪ সালে মুক্তি পেয়েছিল।
সময়ের চক্র
সময়ের চক্র (Wheel of time, عجلة الزمن) বা ইতিহাসের চক্র হল একটি ধারণা যা বিভিন্ন ধর্মীয় ঐতিহ্য ও দর্শনে পাওয়া যায়, বিশেষ করে ভারতীয় বংশোদ্ভূত ধর্ম যেমন হিন্দুধর্ম, জৈনধর্ম, শিখধর্ম এবং বৌদ্ধধর্ম, যা সময়কে চক্রাকার হিসেবে বিবেচনা করে এবং যুগের পুনরাবৃত্তির সমন্বয়ে গঠিত। অন্যান্য অনেক সংস্কৃতিতে একই ধারণার বিশ্বাস রয়েছে: উল্লেখযোগ্যভাবে, পেরুর কিউইরো স্থানীয়, সেইসাথে অ্যারিজোনার হোপি স্থানীয়।
হিন্দুধর্ম
হিন্দু সৃষ্টিচক্রে, কাল (সময়) হল শাশ্বত, চার ধরনের চক্রে সাধারণ ঘটনার পুনরাবৃত্তি। ক্ষুদ্রতম চক্র হল একটি মহাযুগ, যার মধ্যে চারটি যুগ: সত্যযুগ, ত্রেতাযুগ, দ্বাপরযুগ ও কলিযুগ। একটি মন্বন্তর (মনুর বয়স) ৭১টি মহাযুগ ধারণ করে। একটি কল্প (ব্রহ্মার দিন) ১৪টি মন্বন্তর এবং ১৫টি সন্ধ্যা (সংযোগের সময়) রয়েছে, যা ১,০০০ মহাযুগ পর্যন্ত স্থায়ী হয় এবং এর পরে একটি প্রলয় (আংশিক দ্রবীভূত হওয়ার রাত) সমান দৈর্ঘ্যের, যেখানে দিন ও রাত একটি পূর্ণ দিন তৈরি করে। একটি মহাকল্প (ব্রহ্মার জীবন) ব্রহ্মার ১০০ বছরের ১২ মাসের ৩০ পূর্ণ দিনের (৩৬০-দিনের ১০০ বছর) বা ৭২,০০০,০০০ মহাযুগ পর্যন্ত স্থায়ী হয়, যার পরে একটি মহাপ্রলয় (সম্পূর্ণ দ্রবীভূত) হয়।
বৌদ্ধধর্ম
সময়ের চক্র বা কালচক্র হল এক তান্ত্রিক দেবতা যা তিব্বতীয় তান্ত্রিক বৌদ্ধধর্মের সাথে সম্পৃক্ত, যা শাক্য, র্ন্যিং-মা, কাগ্যু এবং গেলুগের চারটি প্রধান দর্শনকে অন্তর্ভুক্ত করে এবং কম পরিচিত জোনং ঐতিহ্যের মধ্যে বিশেষভাবে গুরুত্বপূর্ণ।
কালচক্র তন্ত্র এমন একটি জগতের ভবিষ্যদ্বাণী করে যার মধ্যে (ধর্মীয়) দ্বন্দ্ব বিরাজমান। একটি বিশ্বব্যাপী যুদ্ধ সংঘটিত হবে যা একজন মেসিয়ান রাজার নেতৃত্বে শম্ভলের রহস্যময় রাজ্যের সম্প্রসারণ দেখতে পাবে।
জৈনধর্ম
জৈনধর্মের মধ্যে, সময়কে চক্র বলে মনে করা হয় যা শুরু ছাড়াই অনন্তের জন্য ঘোরে। সময়ের এই চক্র বারোটি স্পোক ধারণ করে যে প্রত্যেকটি মহাবিশ্বের মহাজাগতিক ইতিহাসের ভিন্ন পর্যায়ের প্রতীক। এটিকে আরও দুটি সমান ভাগে ভাগ করা হয়েছে যার মধ্যে ছয়টি যুগ রয়েছে। নিম্নগামী গতিতে, সময়ের চক্রটি অবসর্পিণী নামে পরিচিত এবং ঊর্ধ্বমুখী গতিতে, উৎসর্পিনী নামক অবস্থায় প্রবেশ করে। চক্রের উভয় গতির সময়, ২৪ তীর্থঙ্কর সঠিক বিশ্বাস, সঠিক জ্ঞান এবং সঠিক অনুশীলনের তিনটি রত্ন বা পবিত্র জৈন শিক্ষা শেখানোর জন্য এগিয়ে আসেন, তারপর মানবতার জন্য পুনর্জন্মের সাগর জুড়ে আধ্যাত্মিক হাঁটুজল তৈরি করেন।
পরিধি
থাম্ব|পরিধি একটি বদ্ধ বক্ররেখার সীমান্ত বরাবর দৈর্ঘ্যকে তার পরিধি বলে।
বৃত্তের পরিধি
অথবা, ব্যাসের পরিবর্তে ব্যাসার্ধ্য হলেও এটি নির্ণয় করা যায়:
উপবৃত্তের পরিধি
একটি বৃত্ত ৩৬০ ডিগ্রি হয়।
৩৬০ ডিগ্রি=২πr সুতরাং,১ ডিগ্রি=২πr/৩৬০
অনুরুপ ভাবে, ৬০ ডিগ্রি=২πr*৬০/৩৬০ অথবা,৪৫ ডিগ্রি=২πr*৪৫/৩৬০
এখানে π=৩.১৪১৬ এবং r হলো বৃত্তের ব্যাসার্ধ।
উপবৃত্তের পরিধি ব্যাসার্ধের এককে প্রকাশ হবে।
fa:پیرامون یک خم بسته
পার্ল পদমসী
পার্ল পদমসী (১৯৩১ – ২৪ এপ্রিল ২০০০) একজন ভারতীয় থিয়েটার ব্যক্তিত্ব ছিলেন। তিনি থিয়েটারে অভিনেত্রী, পরিচালক, প্রযোজক হিসেবে কাজ করেছেন। তিনি মুম্বইয়ে ইংরেজি থিয়েটারের সাথে যুক্ত ছিলেন। পঞ্চাশের দশক থেকে শুরু করে নব্বইয়ের দশক পর্যন্ত তিনি থিয়েটারের সাথে যুক্ত ছিলেন। থিয়েটারের বাইরে তিনি কিছু হিন্দি ও ইংরেজি চলচ্চিত্রেও অভিনয় করেছিলেন। তার অভিনীত চলচ্চিত্রগুলোর মধ্যে উল্লেখযোগ্য হল: খাট্টা মিঠা, জুনুন, বাতোঁ বাতোঁ মেঁ, কামসূত্র: এ টেল অব লাভ এবং সাচ আ লং জার্নি। তিনি ছোট শিশুদের জন্য স্কুল থিয়েটারও চালাতেন।
ব্যক্তিগত জীবন
পার্ল পদমসী ১৯৩১ সালে ব্রিটিশ ভারতে জন্মগ্রহণ করেন। তার পিতা ছিলেন খ্রিষ্টান এবং তার মাতা ছিলেন ইহুদি।
তার প্রথম স্বামী ছিলেন বাঙালি হিন্দু। চৌধুরী-পদমসী দম্পতির দুই সন্তান ছিল। তাদের ছেলে রঞ্জিত চৌধুরী একজন অভিনেতা। তাদের মেয়ের নাম ছিল রোহিণী চৌধুরী। তারা বেশি দিন সংসার করেন নি। তাদের বিবাহবিচ্ছেদের সময় তাদের সন্তানরা অল্পবয়স্ক ছিল।
এরপর তিনি কচ্ছদেশীয় এক খোজা মুসলমানের সাথে বিবাহবন্ধনে আবদ্ধ হন। তার দ্বিতীয় স্বামীর নাম ছিল আলিক পদমসী। আলিক পদমসীর নামের সাথে মিল রেখে তিনি নিজের নামের শেষে 'পদমসী' যুক্ত করেন এবং এই নামেই তিনি থিয়েটার দুনিয়ায় পরিচিত। আলিক পদমসী ইংরেজি থিয়েটার এর সাথে যুক্ত ছিলেন। পার্ল পদমসী ও আলিক পদমসী একই থিয়েটার দলে যুক্ত ছিলেন এবং তারা মুম্বইয়ে "ইংরেজি থিয়েটার"কে জনপ্রিয় করতে অবদান রেখেছিলেন। তার দ্বিতীয় বিয়ের পর তার দশ বছরের মেয়ে রোহিণী চৌধুরী মারা যায়।
মৃত্যু
পার্ল পদমসী ২০০০ সালের ২৪ এপ্রিল ৬৯ বছর বয়সে মৃত্যুবরণ করেন। তিনি তার বাবার ধর্মের অনুসারী ছিলেন। বিবাহের পরও তিনি তার ধর্ম ত্যাগ করেন নি। মৃত্যুর পর তাকে মুম্বইয়ের বান্দ্রার এক খ্রিষ্টান গোরস্তানে সমাহিত করা হয়। তার স্মৃতির স্মরণে 'এইস প্রোডাকশনস' প্রতি বছর 'পার্ল পদমসী ট্রফি' প্রদান করে।
অভিনীত চলচ্চিত্র
তিনি ১৩ টি চলচ্চিত্রে অভিনয়ের সাথে যুক্ত ছিলেন। অভিনয়ের পাশাপাশি তিনি হাঙ্গামা বোম্বে ইশটাইল চলচ্চিত্রে প্রযোজনার সাথে যুক্ত ছিলেন। তার অভিনীত চলচ্চিত্রগুলো হল:
২০২২ ফিফা বিশ্বকাপ গ্রুপ জি
২০২২ ফিফা বিশ্বকাপের গ্রুপ জি-এর সকল ম্যাচ ২০২২ সালের ২৪শে নভেম্বর হতে ২রা ডিসেম্বর তারিখ পর্যন্ত আল ওয়াক্রাহের আল জানুব স্টেডিয়াম, লুসাইলের লুসাইল আইকনিক স্টেডিয়াম এবং দোহার রাস আবু আবুদ স্টেডিয়ামে অনুষ্ঠিত হবে। এই গ্রুপে ব্রাজিল, সার্বিয়া, সুইজারল্যান্ড এবং ক্যামেরুন একে অপরের মুখোমুখি হবে। গ্রুপ পর্বের সকল ম্যাচ শেষ পয়েন্ট তালিকার শীর্ষ দুই দল ১৬ দলের পর্বে উত্তীর্ণ হবে।
দল
টীকা
পয়েন্ট তালিকা
১৬ দলের পর্বে,
ম্যাচ
নিম্নে তালিকাভুক্ত ম্যাচগুলোর সময় আরব মান সময় অনুযায়ী উল্লেখ করা হয়েছে (ইউটিসি+৩)।
সুইজারল্যান্ড বনাম ক্যামেরুন
<section begin=জি১ /><section end=জি১ />
ব্রাজিল বনাম সার্বিয়া
<section begin=জি২ /><section end=জি২ />
ক্যামেরুন বনাম সার্বিয়া
<section begin=জি৩ /><section end=জি৩ />
ব্রাজিল বনাম সুইজারল্যান্ড
<section begin=জি৪ /><section end=জি৪ />
সার্বিয়া বনাম সুইজারল্যান্ড
<section begin=জি৫ /><section end=জি৫ />
ক্যামেরুন বনাম ব্রাজিল
<section begin=জি৬ /><section end=জি৬ />
শাস্তিমূলক পয়েন্ট
গ্রুপ পর্বের খেলা শেষে যদি সামগ্রিক তথ্য ও হেড-টু-হেড ম্যাচের তথ্যের নিয়ম ব্যবহার করার পরও যদি একাধিক দল একই সমতায় থাকে (এবং যদি পেনাল্টি শুট-আউট টাইব্রেকার হিসেবে প্রযোজ্য না হয়), তবে সুশৃঙ্খলভাবে খেলার মাধ্যমে অর্জিত পয়েন্টের উপর ভিত্তি করে দলীয় অবস্থান নির্ধারণ করা হবে। গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে এই পয়েন্ট নির্ণয় করা হবে, যা নিম্নে উল্লেখ করা হয়েছে:
উপর্যুক্ত নিয়মের মধ্যে এক ম্যাচে কেবল একজন খেলোয়াড়ের ক্ষেত্রে প্রয়োগ করা হয়েছিল।
জাতীয় সংসদ
সংসদ ভবন
বাংলাদেশের জাতীয় সংসদ ভবন পৃথিবীর দৃষ্টিনন্দন আইনসভা ভবনের একটি। রাজধানী ঢাকার শের-ই-বাংলা নগরে অবস্থিত জাতীয় সংসদ ভবন এলাকার আয়তন ২১৫ একর। যেখানে মূল ভবনের পাশাপাশি রয়েছে উন্মুক্ত সবুজ পরিসর, মনোরম জলাধার ও সংসদ সদস্যদের কার্যালয়।
১৯৬১ সালে ৯ তলা এ ভবনের নির্মাণ কাজ শুরু হয়। ইতিহাসের নানা চড়াই উৎরাই পেরিয়ে ১৯৮২ সালের ২৮ জানুয়ারি এ ভবনের উদ্বোধন করা হয়। দৃষ্টিনন্দন এ ভবনের নকশা করেছেন যুক্তরাষ্ট্রের প্রখ্যাত স্থপতি লুই আই কান। সংসদ ভবন এলাকাকে প্রধান ভবন, দক্ষিণ প্লাজা ও প্রেসিডেন্সিয়াল প্লাজা এই তিনটি অংশে ভাগ করা হয়েছে। সংসদের পেছন দিকে ক্রিসেন্ট লেক নামে একটি নান্দনিক জলাধার রয়েছে।
আসন বিন্যাস
জাতীয় সংসদ ভবনে সংসদ সদস্যদের আসন সংখ্যা ৩৫০, অতিথি আসন সংখ্যা ৫৬, কর্মকর্তা আসন সংখ্যা ৪১, সাংবাদিক আসন সংখ্যা ৮০ এবং দর্শক আসন সংখ্যা ৪৩০।
সদস্য পদ
সদস্যরা তাদের নিজ নিজ আসনে সরাসরি নির্বাচনের মাধ্যমে অধিকাংশের ভোটে নির্বাচিত হন। সদস্যগণ ৫ বছর মেয়াদের জন্য নির্বাচিত হন। তারা নিরপেক্ষ বা একটি রাজনৈতিক দলের সঙ্গে অধিভুক্ত হয়ে নির্বাচনে অংশগ্রহণ করতে পারেন।
ক্ষমতা ও অধিকার
বাংলাদেশের রাষ্ট্রপতি সংসদ সদস্যদের মধ্য থেকে প্রধানমন্ত্রী এবং অন্যান্য মন্ত্রীদের নিয়ে একটি মন্ত্রিসভা নিয়োগ করেন। প্রধানমন্ত্রীকে অবশ্যই একজন সংসদ সদস্য হতে হবে এবং মন্ত্রীসভার ৯০% সদস্যকেও সংসদ সদস্য হতে হবে। রাষ্ট্রপতিকে অবশ্যই একজন প্রধানমন্ত্রী নিয়োগ করতে হবে, যিনি নিজের যুক্তিযুক্ত মতামতে, সংসদে সংখ্যাগরিষ্ঠ সমর্থন রাখেন। মন্ত্রিসভা সর্বদা সংসদের কাছে এবং প্রধানমন্ত্রী রাষ্ট্রপতির কাছেও জবাবদিহি করেন।
বাংলাদেশের রাষ্ট্রপতি উন্মুক্ত ব্যালট ভোটের মাধ্যমে সংসদ দ্বারা নির্বাচিত হন। ফলস্বরূপ, বিরোধীদলের রাষ্ট্রপতি নির্বাচনের খুব কমই সুযোগ থাকে। ফলে সাধারণত বিরোধীদল রাষ্ট্রপতি পদের জন্য কোনো প্রার্থী মনোনীত করে না এবং সরকারি দলের প্রার্থী বিনা প্রতিদ্বন্দ্বিতায় নির্বাচিত হন। বর্তমান রাষ্ট্রপতি মোহাম্মদ শাহাবুদ্দিন এবং পূর্ববর্তী রাষ্ট্রপতি আব্দুল হামিদ, জিল্লুর রহমান, ইয়াজউদ্দিন আহমেদ একিউএম বদরুদ্দোজা চৌধুরী এবং শাহাবুদ্দিন আহমেদ সকলেই বিনা প্রতিদ্বন্দ্বিতায় নির্বাচিত হন। সংসদ দুই-তৃতীয়াংশ সংখ্যাগরিষ্ঠতার মাধ্যমে রাষ্ট্রপতিকে অভিশংসনও করতে পারে।
বিল পরীক্ষা, সরকারি নীতি পর্যালোচনা এবং জনগুরুত্বপূর্ণ অন্য যেকোন বিষয়ে সংসদ যেকোনো সংসদীয় স্থায়ী কমিটি গঠন করতে পারে। তবে এই কমিটির কার্যত ক্ষমতা সবসময়ই ছিল নামমাত্র; বিচারিক ক্ষমতাও অস্পষ্ট, বিশেষ করে যদি সুপ্রিম কোর্ট রায় দেয় যে সংসদীয় কমিটি এবং সিনিয়র বেসামরিক কর্মচারীদের কাছে জবাবদিহি করার প্রয়োজন নেই। সরকারী প্রশাসনিক সিদ্ধান্তগুলোর বিষয়ে সরকারকে সংসদীয় কমিটির কাছে খুব কমই জবাবদিহি করতে হয়।
বাংলাদেশের সংবিধানের ৭০ নং অনুচ্ছেদে সংসদ সদস্যদের ফ্লোর ক্রসিং (নিজ দল থেকে পদত্যাগকৃত সাংসদ), মুক্ত ভোট (নিজ দলীয় প্রধানের বিরুদ্ধে ভোট দেওয়া) বা অনাস্থা প্রস্তাব পাস করার ক্ষেত্রে সংসদকে নিয়ন্ত্রণ করা হয়েছে। রাষ্ট্রবিজ্ঞানী, সুপ্রিম কোর্টের বিচারপতি, সাধারণ বুদ্ধিজীবী, সংবাদপত্র ও সাংবাদিক, নাগরিক অধিকার কর্মী এবং সংসদের অনেক সদস্য আইনটির সংস্কারের দাবি জানিয়েছেন। সমালোচকরা যুক্তি দেন যে ৭০ নং অনুচ্ছেদ বাক স্বাধীনতা এবং বিবেকের স্বাধীনতাকে হরন করে এবং এটি সংবিধানের মৌলিক অধিকারের লঙ্ঘন। উপরন্তু, এই অনুচ্ছেদে উল্লেখযোগ্যভাবে প্রধানমন্ত্রীকে বিশাল ক্ষমতা প্রদান এবং ক্ষমতার ভারসাম্যকে সীমিত করা হয়েছে।
সংবিধানের ৭৮ অনুচ্ছেদ সংসদীয় অধিবেশনের মধ্যে সদস্যদের বক্তৃতা এবং কর্মের জন্য বিচার বিভাগকে জবাবদিহি করতে হবে না। ৪৬ অনুচ্ছেদ অনুযায়ী, জাতির সেবায় যে কাউকে ক্ষমা প্রদানের ক্ষমতা সংসদের হাতে ন্যস্ত এই অনুচ্ছেদের অধিনে ১৯৭৯ সালে দ্বিতীয় সংসদকে ইনডেমনিটি অধ্যাদেশ অনুমোদন করার অনুমতি দেওয়া হয়।
সংসদের ব্যাপ্তি
সংসদের মেয়াদকাল পাঁচ বছর। কিন্তু দেশের সংকটকালে সংবিধান সমুন্নত রাখতে আইন পাসের মাধ্যমে এ মেয়াদের হেরফের হতে পারে।
স্মৃতি মেহরা
স্মৃতি "সিমি" মেহরা (জন্ম ২১শে মে ১৯৭২) হলেন ভারতের প্রথম মহিলা যিনি মহিলাদের জন্য বিশ্বের শীর্ষস্থানীয় গলফ ট্যুর, মার্কিন যুক্তরাষ্ট্রের এলপিজিএ ট্যুরের সদস্য হয়েছেন। তিনি "ভারতে মহিলা গলফের পথিকৃৎ এবং স্তম্ভ" হিসাবে স্বীকৃত। তিনি কলকাতায় জন্মগ্রহণ করেন এবং ১৯৯৪ সালে পেশাদার হওয়ার আগে কলকাতা বিশ্ববিদ্যালয়ে পড়াশোনা করেন।
খেলোয়াড় জীবন
২০০৫ সালের অক্টোবরে, মেহরা তাঁর নিজ দেশের শীর্ষ স্তরের মহিলা গলফ প্রদর্শনের জন্য ভারতের প্রথম মহিলা পেশাদার স্কিনস গেমে এলপিজিএ ট্যুর গলফার হিদার ডালি-ডোনোফ্রিও, হিলারি লুঙ্কে এবং সেলেস্টে ট্রোচে র সঙ্গে খেলেছিলেন।
সম্মাননা
২০১২ সালে, হিরো-ডব্লিউজিএআই পুরস্কার বিতরণ অনুষ্ঠানে মেহরা "বর্ষ সেরা খেলোয়াড়" নির্বাচিত হন। মহিলাদের প্রো ট্যুরকে স্থিতিশীল অবস্থায় রাখা দলের অংশ হিসেবে তাঁকে কৃতিত্ব দেওয়া হয়েছিল। তিনি ১৫টি ইভেন্টে খেলেছেন এবং এর মধ্যে সাতটি জিতেছেন।
কাজ
নিজের অ্যাথলেটিক কৃতিত্বের পাশাপাশি, মেহরা ভারতীয় মহিলা গলফ অ্যাসোসিয়েশনের সহ-প্রতিষ্ঠার মাধ্যমে গলফ বিশ্বকে প্রভাবিত করেছিলেন। এই অ্যাসোসিয়েশনের মাধ্যমে ভারতের মহিলা গলফারদের কাছে গলফ খেলায় একটি পেশা তৈরি করার সুযোগ এসেছিল।
ব্যক্তিগত
মেহরা রয়্যাল ক্যালকাটা গলফ ক্লাবে গলফ খেলতে শিখেছিলেন, তাঁর মা বিলি মেহরার থেকে তিনি অনুপ্রাণিত হয়েছিলেন। বিলি দক্ষিণ-পূর্ব এশিয়ার একজন নেতৃস্থানীয় অপেশাদার গলফার ছিলেন। মেহরা ভারতের গলফ ফাউন্ডেশনের মাধ্যমে সুবিধাবঞ্চিত শিশুদের পড়িয়ে তাঁর অবসর সময় কাটান।
দলগত উপস্থিতি
পেশাদার
কক্ষীয় পর্যায়কাল
একটি বস্তুর চারদিকে আরেকটি বস্তুর একটি পূর্ণ আবর্তনের সময়কালকে বলা হয় আবর্তনরত বস্তুটির কক্ষীয় পর্যায়কাল (ইংরেজি ভাষায়: Orbital period)। কোন তারার সাপেক্ষে কোন বস্তুর কক্ষের আবর্তনতালকে নাক্ষত্রিক পর্যায় (sidereal period) বলা হয়। সৌর জগতের সকল গ্রহ এবং ধূমকেতুর নাক্ষত্রিক পর্যায় নির্ণয় করা হয় সূর্যের সাপেক্ষে। কোন বহির্গ্রহের পরপর দুটি প্রতিযোগের (opposition) মধ্যবর্তী সময়কে যুতিকাল বলা হয়। অন্য কথায়, কোন গ্রহ বা উপগ্রহের সূর্যের সাপেক্ষে আবর্তনকালই হচ্ছে যুতিকাল।
বন্দনা মাকওয়ানা
বন্দনা মাকওয়ানা দ্বাদশ গুজরাত বিধানসভায় গুজরাতের কেশোদ আসন থেকে বিধানসভার সদস্য ছিলেন।
ওসমানী জাদুঘর
ওসমানী জাদুঘর হচ্ছে বাংলাদেশের সিলেট জেলার কোতোয়ালী থানায় অবস্থিত একটি জাদুঘর। বাংলাদেশ সামরিক বাহিনীর সর্বাধিনায়ক (১২ এপ্রিল ১৯৭১– ৭ এপ্রিল ১৯৭২) বঙ্গবীর জেনারেল মুহাম্মদ আতাউল গনি ওসমানীর পৈতৃক নিবাস থেকে পরিবর্তন করে বর্তমান ওসমানী জাদুঘরে স্থানান্তর করা হয়। এটি সিলেটের ধোপা দিঘীর পাড় এলাকায় অবস্থিত।
অবস্থান এবং বিবরণ
ওসমানী জাদুঘর সিলেট ওসমানী আন্তর্জাতিক বিমানবন্দর থেকে ১২ কিলোমিটার দূরে এবং সিলেট রেলওয়ে স্টেশন থেকে ৩ কিলোমিটার দূরে অবস্থিত।
স্বাধীনতা যুদ্ধের সময় বাংলাদেশের মহান মুক্তিযোদ্ধা এম এ জি ওসমানীর অসামান্য অবদানের প্রতি গভীর শ্রদ্ধা জানিয়ে বাংলাদেশ জাতীয় জাদুঘর কর্তৃক এই জাদুঘরটি রক্ষণাবেক্ষণ এবং পরিচালিত হয়।
এই জাদুঘর নতুন প্রজন্মের জন্য নিঃসন্দেহে উদ্দীপনার উৎস হয়ে কাজ করবে। এই জাদুঘরের ভিত্তি প্রস্তর ১৯৮৫ সালের ১৬ই ফেব্রুয়ারি স্থাপন করা হয় এবং ৪ মার্চ ১৯৮৭ সালে তৎকালীন বাংলাদেশের রাষ্ট্রপতি হুসেইন মুহাম্মদ এরশাদ কর্তৃক উদ্বোধন করা হয়।
নূর মঞ্জিল হচ্ছে পাশের এবং কিছু কক্ষ সমেত টিনের-চালার একটি বিশাল ভবন যার সামনে একটি বারান্দা রয়েছে। জাদুঘরে পৌঁছানোর জন্য প্রধান গেট থেকে মাত্র কয়েক মিটার হাঁটতে হয়। প্রবেশকক্ষে দর্শনার্থীদের অভ্যর্থনা জানাতে জেনারেলের বিপুল প্রতিকৃতি রয়েছে। অথিতিদের স্বাগত জানানোর জন্য অভ্যর্থনাকারীরা রয়েছেন। অভ্যর্থনা কক্ষে একজন দর্শনার্থীদের নাম এবং ঠিকানা লিখায় নিয়োজিত থাকেন। প্রবেশকক্ষে বসার জন্য একটি মানানসই জায়গাও রয়েছে। ঐতিহাসিক এই জাদুঘরটিতে তিনটি গ্যালারী আছে, যেখানে জেনারেল ওসমানীর ব্যক্তিগত জিনিসপত্র এবং উল্লেখযোগ্য সংখ্যক ঐতিহাসিক আলোকচিত্র সংরক্ষিত করে রাখা হয়েছে। ভবনের পশ্চিম এবং পূর্ব উভয় পাশে দুটি ছোট্ট কক্ষ বিদ্যমান, যেখানে সহকারী রক্ষক এবং তত্ত্বাবধায়কের কামরা অবস্থিত।
গ্যালারী ১
সম্পূর্ণ কক্ষটি নানান ধরনের শোপিস দিয়ে শয়নকক্ষের মতো করে সাজানো হয়েছে। বেতের তৈরি ৪ টি চেয়ার এবং দুটি কেন্দ্রীয়-টেবিল, একটি সাধারণ ওয়ারড্রব এবং উভয় দিকে টেবিল সহ একটি কাঠের পালঙ্ক রয়েছে। জেনারেল ওসমানীর হাতঘড়ি, যা তিনি মৃত্যুর আগ মুহূর্ত পর্যন্ত পড়েছেন; সামরিক লাঠি, দুটি ব্রিফক্যাস, একটি টেলিফোন সেট, কিছু সংখ্যক বইপত্র এবং ব্যবহৃত মাটির বাসনপত্র একপাশে রয়েছে। অন্যপাশে একটি আলনা, যেটাতে দুটি স্যুট, দুটি ইউনিফিরম (খাকি এবং গাঁড় সবুজ), দুটি শার্ট (সাদা এবং ঈষৎ নীল), দুটি পাঞ্জাবী, বাদামী হাতাসহ একটি কোট, চার জোড়া জুতা যার মধ্যে একজোড়া হচ্ছে মিলিটারি বুট, একটি কালো ছাতা এবং পিঙ্গলবর্ণের সুসজ্জিত চলার লাঠি দিয়ে কক্ষটি সাজানো। একটি চক্রাকার টেবিল এবং কাঠের বইয়ের-তাক আছে যেটাতে "হোজ হো ইন দ্য ওয়ার্ল্ড" (সংস্করণ: ১৯৭৮–১৯৭৯ এবং ১৯৮০–১৯৮১) সহ দেশি বিদেশি বই ও ম্যাগাজিন এক কোণায় রয়েছে। ওসমানীর অতিপ্রিয় পিতার কোলে ছবি সহ দেয়ালে একজন মানবসম প্রতিকৃতি রয়েছে এমনকি প্রদর্শনের জন্য অনেক আলোকচিত্রও রয়েছে।
গ্যালারী ২
বসার কক্ষের মতো করে সাজানো কক্ষে রয়েছে, বেতনির্মিত কিছু আসবাবপত্র, যেমন– চারটি ১-আসন বিশিষ্ট, একটি ৩-আসন বিশিষ্ট এবং একটি ২-আসন বিশিষ্ট চেয়ার, একটি কেন্দ্রীয় টেবিল, দুটি পার্শ্ব টেবিল ইত্যাদি। বহু মূল্যবান এবং ঐতিহাসিক জিনিসপত্র সমেত তিনটি সোকেস রয়েছে। এর প্রথমটিতে জেনারেলের ব্যাজসমূহ, পদক, পদমর্যাদা ক্রম এবং জেনারেল ওসমানীর পাসপোর্ট রয়েছে। দ্বিতীয়টিতে স্মারকচিহ্ন, স্মরণিকা এবং ক্রেস্টসমূহ রয়েছে। এবং তৃতীয় সোকেসে বহুসংখ্যক প্রমাণপত্রাদি প্রদর্শন করা হয়, যেগুলোর মধ্যে স্বাধীনতা পুরস্কার-১৯৮৫ এবং এর নিমন্ত্রণ পত্র, একই সাথে পুরস্কার বিজেতার সংক্ষিপ্ত জীবনীও রয়েছে। একটি কার্ডে ভারতের প্রধানমন্ত্রী ইন্দিরা গান্ধীর অটোগ্রাফ সংবলিত খাম রয়েছে যা তিনি জেনারেল ওসমানীর কাছে প্রেরণ করেছিলেন। আটটি বিশাল চিত্রকর্ম উপরের দেয়ালে টাঙানো আছে। কক্ষটির দেয়ালে অনেক ঐতিহাসিক ছবিও রয়েছে। সেগুলোর মধ্যে উল্লেখযোগ্য কিছু হল; ১৯৭২ সালে সিলেট বিমানবন্দরে অবতরণের পর, জেনারেল ওসমানী বঙ্গবন্ধু শেখ মুজিবুর রহমান দেশে প্রত্যাবর্তনের পর আগমন উপলক্ষে ১০ মার্চ ১৯৭২ সালে সেনাবাহিনী কর্তৃক আয়োজিত সম্মান প্রদর্শন অনুষ্ঠানে দর্শকদের সামনে বক্তৃতা দিচ্ছেন, জেনারেল ওসমানী বাংলাদেশের মুক্তিযুদ্ধের সেক্টর কমান্ডারদের সাথে, মুজিবনগর সরকারের ভারপ্রাপ্ত রাষ্ট্রপতি সৈয়দ নজরুল ইসলামের সাথে, বিচারপতি আবু সাঈদ চৌধুরীর সাথে, বঙ্গবন্ধু শেখ মুজিবুর রহমানের সাথে, শহীদ রাষ্ট্রপতি জিয়াউর রহমানের সাথে,বাংলাদেশের সাবেক রাষ্ট্রপতি এরশাদের সাথে, ১৯৮১ সালে ইস্ট বেঙ্গল রেজিমেন্ট কেন্দ্রে শহীদ পরিবারের সাথে ইত্যাদি।
গ্যালারী ৩
কালো বর্ণের একটি পড়ার টেবিল এবং চেয়ার, পালঙ্ক, নামাযের চৌকি, জায়নামাজ, নামাযের টুপি ইত্যাদি প্রদর্শনের জন্য নিখুঁতভাবে সাজিয়ে রাখা হয়েছে। অন্যান্য যেসব জিনিসপত্র আছে তার মধ্যে- একটি কৃষ্ণকায় আলমারি, একটি ফ্রিজ, ছয়টি চেয়ার সহ একটি খাবার-টেবিল, প্রাচীন চীনামাটির বাসনকোসন এবং অন্যান্য জিনিস উল্লেখযোগ্য। বাংলাদেশের মুক্তিযুদ্ধ চলাকালীন সময়ে জেনারেলের ব্যবহৃত বাংলাদেশের অপারেশনাল মানচিত্রও (স্কেল ১: ২,৫০,০০) প্রদর্শনের জন্য এই কামরায় রাখা হয়েছে, যেখানে সভ্য সমাজ কর্তৃক উপস্থাপিত বহু প্রমাণপত্রাদিও রয়েছে।
সম্পর্কিত তথ্য
ওসমানী জাদুঘর শুধুমাত্র বৃহস্পতিবার ছাড়া বাকি দিনগুলোতে খোলা থাকে। রবি থেকে বুধবার পর্যন্ত এটি সকাল ১০ঃ৩০ থেকে বিকাল ৫ঃ৩০ পর্যন্ত খোলা থাকে। শুক্র এবং শনিবার এটি বিকাল ৩ঃ৩০ থেকে ৫ঃ৩০ পর্যন্ত খোলা থাকে। জাদুঘর কর্তৃপক্ষ এম এ জি ওসমানীর জন্মদিন (১লা সেপ্টেম্বর) এবং মৃত্যুবার্ষিকী (১৬ ফেব্রুয়ারি) উদ্‌যাপন করে থাকে, এর পাশাপাশি জাদুঘর প্রাঙ্গণে বাংলাদেশের স্বাধীনতা দিবস (২৬শে মার্চ) এবং বিজয় দিবস (১৬ই ডিসেম্বর) পালন করা হয়।
হর্ষ দত্ত
জীবনী
হর্ষ দত্তর জন্ম ১৯৫৫ খ্রিস্টাব্দে কলকাতায়। প্রাথমিক শিক্ষা রহড়া রামকৃষ্ণ মিশন বালকাশ্রমে। পরে বঙ্গবাসী কলেজে। এরপর তিনি প্রেসিডেন্সি কলেজ, কলকাতা বিশ্ববিদ্যালয় ও রবীন্দ্রভারতী বিশ্ববিদ্যালয়ে অধ্যয়ন করেন। বাংলা ভাষা ও সাহিত্যে প্রথম শ্রেনীতে এম.এ. এবং এম.ফিল করেন তিনি। ছাত্রাবস্থায় সাহিত্যচর্চার হাতেখড়ি হয় তাঁর। কলেজ-জীবনে গল্প লিখেছেন বিভিন্ন লিটল ম্যাগাজিনে। ১৯৮৪-তে দেশ পত্রিকায় প্রকাশিত কামাদি কুসুম সকলে গল্পটির মাধ্যমে বৃহত্তর আত্মপ্রকাশ। পরে দেশ পত্রিকায় উপন্যাসিকা অমল তাঁকে বৃহত্তর পরিচিতি দেয়। উপন্যাস ও প্রবন্ধ লিখেছেন অজস্র। ময়ূরাক্ষী তুমি দিলে, নীল অন্ধকার কমলা নদী, অহর্নিশ ইত্যাদি তাঁর বিখ্যাত সাহিত্যকীর্তি। প্রকাশিত বইয়ের সংখ্যা প্রায় চল্লিশ। আনন্দবাজার পত্রিকা গোষ্ঠীতে সাংবাদিকতার কাজে যোগ দেন তিনি। ক্রমে দেশ পত্রিকার সহ-সম্পাদক ও সম্পাদক পদ অলংকৃত করেন হর্ষ দত্ত। তিনি রামকৃষ্ণ ভাবান্দোলনের সঙ্গে যুক্ত।
১৪৬৫
১৪৬৫ গ্রেগরীয় বর্ষপঞ্জির একটি সাধারণ বছর।
সাচ্চা সপনা
সাচ্চা সপনা বলিউডের একটি চলচ্চিত্র। এটি ১৯৪২ সালে মুক্তি পেয়ে প্রকাশিত হয়েছিল।
স্যার আশুতোষ সরকারি কলেজ
স্যার আশুতোষ সরকারি কলেজ চট্টগ্রামের বোয়ালখালীতে অবস্থিত একটি প্রাচীন শিক্ষাপ্রতিষ্ঠান। ১৯৩৯ সালে  এই কলেজ প্রতিষ্ঠিত হয়। উপমহাদেশের বিশিষ্ট শিক্ষাবিদ স্যার আশুতোষ মুখোপাধ্যায়ের নামানুসারে কলেজের নামকরণ করা হয়েছে। এটি বোয়ালখালী উপজেলার প্রথম কলেজ।
ইতিহাস
স্যার আশুতোষ কলেজের প্রতিষ্ঠাতা রেবতী রমণ দত্ত ছিলেন রসিক চন্দ্র দত্তের জ্যেষ্ঠপুত্র। ‘কানুনগোপাড়া এডুকেশন সোসাইটি’র সহযোগিতায় ১৯৩৯ খৃষ্টাব্দে এই কলেজটি প্রতিষ্ঠিত হয়। কলেজের নামকরণ করা হয় তাঁরই পরম শ্রদ্ধাভাজন শিক্ষক এবং কলিকাতা বিশ্ববিদ্যালয়ের ভাইস চ্যান্সেলর স্যার আশুতোষ মুখোপাধ্যায়ের নামে।
স্যার আশুতোষ কলেজ চট্টগ্রামের সর্বপ্রথম ও সর্ববৃহৎ বেসরকারি কলেজ। প্রতিষ্ঠার পর থেকে দীর্ঘদিন পর্যন্ত কলেজটি গ্রামাঞ্চলে একটি দর্শনীয় স্থান ছিল। কলেজের ভবনসমূহ, বিশাল খেলার মাঠ, পাকাঘাট সমেত একধিক পুস্করিনী, আবাসিক ছাত্রদের ছাত্রাবাস এ সমন্তই দর্শকদের চমৎকৃত করে তুলতো।
অঞ্চলের প্রত্যন্ত থেকে ছাত্র ছাত্রীরা কলেজে পড়াশুনার জন্য আসতো । আসা যাওয়া চৌদ্দ পনেরো মাইল রাস্তা তাদের দৈনিক অতিক্্রম করতে হতো । অনেক ক্ষেত্রে সকাল আটটায় তাদের কলেজের উদ্দেশ্যে রওনা দিতো হতো।সকাল বেলা ভাত খেয়ে কলেজে আসা প্রায়ই সম্ভব হতো না । অনেক সময় পান্থা ভাত নিয়ে আসতে হতো ।
নিরামিষাশীদের তালিকা
এটি এমন লোকদের একটি তালিকা যারা তাদের জীবনের কোনো না কোনো সময়ে স্থায়ীভাবে নিরামিষ খাদ্য গ্রহণ করেছেন। এরা শাকাহারী বা নিরামিষাশী নামে পরিচিত। প্রাক্তন নিরামিষাশী এবং যাদের অবস্থা বিতর্কিত তারা এই তালিকায় অন্তর্ভুক্ত নয়।
উত্তরা উন্নিকৃষ্ণন
উত্তরা উন্নিকৃষ্ণন (জন্ম ২০০৪) একজন ভারতীয় নেপথ্য সঙ্গীতশিল্পী। ২০১৫ সালে তিনি ২০১৪ সালের তামিল চলচ্চিত্র সাইভামের "আজাগু" (সুন্দর) গানের জন্য ৬২ তম জাতীয় চলচ্চিত্র পুরস্কারে শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার লাভ করেন, এই পারিবারিক নাটকীয়তাপূর্ণ চলচ্চিত্রটি পরিচালনা করেন এ. এল. বিজয়। তিনি মাত্র সাত বছর বয়সে এই গানটি রেকর্ড করেছিলেন। জাতীয় চলচ্চিত্র পুরস্কারের ইতিহাসে তিনি সবচেয়ে কমবয়সে, ১০ বছর বয়সে এই পুরস্কারট লাভ করেন।
জীবনী
উত্তরা উন্নিকৃষ্ণন কর্ণাটকীয় ধ্রুপদী গায়ক পি. উন্নিকৃষ্ণন এবং ভরতনাট্যম নৃত্যশিল্পী প্রিয়া উন্নিকৃষ্ণনের মেয়ে। তার বাবা একাধিক বার শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার লাভ করেন। ১৯৯৫ সালে তিনি তামিল গান "এন্নাভালে আদি এন্নাভালে" এবং "উয়িরুম নীয়ে" গেয়ে তার অভিষেকেই প্রথমবার জাতীয় চলচ্চিত্র পুরস্কার অর্জন করেন।
উত্তরা মাত্র ছয় বছর বয়সে সুধা রাজার কাছ থেকে কর্ণাটকীয় সংগীত শিক্ষা শুরু করেন। তিনি লেডি আন্দাল স্কুল এবং এপিএল গ্লোবাল স্কুলে পড়াশোনা করেছেন। তামিল সংগীত ছাড়াও তিনি পশ্চিমা (ধ্রুপদী, রক এবং পপ) উপভোগ করেন এবং এই সমস্ত ঘরানার উপর দক্ষতা অর্জন করতে চান।
সঙ্গীত
"আজাগু" (সুন্দর) রাগ কানাদা ভিত্তিক এবং এর সুর রচনা করেন জি. ভি. প্রকাশ কুমার। গানটির কথা লিখেছেন না. মুথুকুমার, তিনি সেরা গীতিকার হিসেবে জাতীয় চলচ্চিত্র পুরষ্কারও পেয়েছেন। গানটিতে তার চারপাশের সৌন্দর্য্য সম্পর্কে একটি শিশুর উপলব্ধি বর্ণনা করা হয়েছে। উত্তরা উন্নিকৃষ্ণন যখন গোলু উৎসব চলাকালীন তার মা প্রিয়া উন্নিকৃষ্ণনের সাথে কর্ণাটকীয় সংগীতশিল্পী সাইন্ধভীর বাড়িতে গিয়েছিলেন, তখন তিনি গানের কয়েকটি লাইন গেয়েছিলেন। এর কয়েক মাস পরে সাইন্ধভীর স্বামী জি. ভি. প্রকাশ কুমার উত্তরা উন্নিকৃষ্ণনকে সাইভামের জন্য একক সুর বেঁধে নেওয়ার আহ্বান জানান। ২০১৩ সালে আট বছর বয়সে শিশু অভিনেতা সারা অর্জুনের জন্য উত্তরা গানটি রেকর্ড করেন। ‘আজাগু’ ছাড়াও তিনি আরও দুটি তামিল গান গেয়েছেন।
অনেক লোকের প্রশংসায় প্রশংসিত হওয়ার সময়, গায়ক প্রদীপ সোমাসুন্দরন জুরির নির্বাচনের সমালোচনা করেন এবং গীতটিকে মাত্রা সংশোধক সফ্টওয়্যার ব্যবহারের মাধ্যমে ব্যাপক পরিবর্তন করা হয়েছে বলে তিনি অভিহিত করেন। উত্তরা এর পরে জি. ভি. প্রকাশ কুমারের সাথে থেরি চলচ্চিত্রে "এনা মীনা টেকা" গানে কাজ করেন। তিনি ফ্লাওয়ার্স টিভিতে সম্প্রচারিত মালায়ালাম টিভি সিরিজ মুনুমানি -তে মুনুমানি কুঞ্জলে শিরোনামের গানটিতেও কন্ঠ দিয়েছেন। তিনি তার বাবার মতো কর্ণাটকীয় সংগীতানুষ্ঠান করাও শুরু করেছেন। ২০১৭ সালে কানাডার ইজানাদু সংবাদপত্রের (প্রাইভেট লিমিটেড) প্রতিষ্ঠা বার্ষিকীতে তার সাম্প্রতিক উপস্থাপনা দর্শকদের কাছে ভূয়সী প্রশংসিত হয়েছে।
টেক্কা সেন্টার
টেক্কা সেন্টার না না রকম কাজে ব্যবহৃত কতগুলো দালানের সম্মিলন, এর এক পার্শ্বে আছে মাছ, মাংস বা সবজীর মত পচনশীল দ্রব্যর বাজার আর অন্য পাশে আছে খাবারের জন্য ফুড সেন্টার আর অন্যান্য দোকান। সিঙ্গাপুরের লিটল ইন্ডিয়ার বুকিত তিমাহ রোড এবং সেরানগুন রোডের উত্তর কোণায় এর অবস্থান।
ব্যুৎপত্তি ও ইতিহাস
সিঙ্গাপুরে চাইনিজ ভাষাকে রোমান পদ্ধতির কাছাকাছি রূপান্তর করার জটিল প্রক্রিয়ার উদাহরণ দেবার জন্য টেক্কা সেন্টারেকে উদ্ধৃত করা হয়। মার্কেটটি প্রথম থেকেই কান্দং কারাবা (কিংবা শুধু কে,কে) নামে পরিচিত, মালয় ভাষায় যার অর্থ "মহিষের খোয়াঁড়"। ১৯২০ সাল পর্যন্ত ওই এলাকায় কসাইখানা চালু থাকার কারেনে এমন নামকরন হয় এবং এর পাশে অবস্থিত কান্দং কারাবা উওমেন্স ‍এন্ড চিলড্রেন্স হসপিটাল, কান্দং কারাবা থানা এবং কান্দং কারাবা পোস্ট অফিসের কাছে এ নামটি এখনও চালু আছে।
হক্কিয়েন এ, মার্কেটটি টেক কিয়া খ, নামে পরিচিত যার আভিধানিক অর্থ "ছোট বাশেঁর পা", কারণ রোচার ক্যানেল নামক হ্রদের তীরে এক সময় ছোট ছোট বাশেঁর গাছ হতো । পরে এটাকে জনপ্রিয় নাম টেক্কা পাশার এর সাথে অঙ্গীভুত করা হয় (笛卡巴刹), এখানে পাসার মানে মালয় ভাষায় বাজার বা "মার্কেট"।
আদি বাজার তৈরী হয়েছিল ১৯১৫ সালে এবং এর অবস্থান হেস্টিংস রোড ও সুনগেই রোডের আড়াআড়ি মাঝখানে।
যখন ১৯৮২ সালে এটাকে ভেঙ্গে ফেলে এখনকার জায়গায় নতুন করে তৈরী করা হয়, বহু ব্যবহার উপযোগী এই দালানটি নাম দেয়া হয় ঝুজিয়াও সেন্টার, শব্দটি স্থানীয় টেক খ এর পিনয়িন সংস্করণ অর্থাৎ মূল চাইনীজ ভাষার কাছাকাছি ইংরেজি উচ্চারণ, বিশেষ করে ঝুজিয়াও এই নতুন অ-চাইনীজ শব্দটি লিখা ও বলা দুটোই কঠিন ছিল এবং টেক্কার সাথে ‍কোন মিল ছিল না।
অবশেষে এই কমপ্লেক্সটি ২০০০ সালে সরকারীভাবে টেক্কা সেন্টার নামে পুনঃ নামকরণ করা হয়, নামটিতে ঐ জায়গার ইতিহাসের সাথে আগের চাইতে বেশি মিল খুঁজে পাওয়া যায়। মার্কেটি বড়সড় সংস্কার করার জন্য ২০০৮ সালে বন্ধ হয়ে যায় এবং ২০০৯ সালে নতুন করে চালু হয়। লিটল ইন্ডিয়ার প্রথম শীতাতপ নিয়ন্ত্রিত বাজার টেক্কা মল, তৈরী হয় ২০০৩ সালের আদি জায়গার উপরে।
সু্যোগ-সুবিধা
thumb|টেক্কা সেন্টারের হর্কাস মার্কেট ও কাঁচা বাজারের প্রবেশ পথ
টেক্কা সেন্টার লিটল ইন্ডিয়ার জন্য একটা মাইল ফলক হয়ে থাকবে যেখানে বিভিন্ন জাতিগত সম্প্রদায়ের সম্মিলন ঘটেছে। এখানে আছে চাইনিজ দোকানি যে তামিল ভাষায় কথা বলছে কিংবা তামিল ভাষাভাষী চাইনিজ বলছে। দোকানগুলোতে বিক্রি হচ্ছে গতানুগতিক ভারতীয় পোশাক এবং সস্তা সাধারণ ব্যবহারের পোশাক। বেশ কিছু উল্লেখযোগ্য দোকান আছে যারা তাওবাদী এবং বৌদ্ধধর্মাবলম্বীদের জন্য কাপড়, গহনা পত্র এবং সাজ সরঞ্জাম বিক্রি করছে। এ ছাড়াও আছে বিভিন্ন ধাতুর তৈরী জিনিস বিক্রির হার্ডওয়্যারের দোকান, এমনকি দর্জি, যারা কম সময়ের মধ্যে কাপড় চোপড় মাপমত পরিবর্তন করে দিতে পারে।
thumb|left| টেক্কা মার্কেট এর ভেতরে, নীচতালায় খাবার ও দ্বিতীয় তালায় অনন্যা জিনিস বিক্রি হচ্ছে।
নীচতালায় হকার সেন্টারএর দোকানগুলোতে চাইনিজ নিরামিষ, উত্তর ভারতীয় এবং মালয় খাবার ছাড়াও, কলার পাতা বা স্টেইনলেস স্টিলের থালায় ভারতীয় নিরামিষ খাবার বিক্রি হচ্ছে। একই তালায় কাঁচা বাজারে দোকানগুলো তাজা সামুদ্রিক খাবার বিশেষ করে শ্রীলঙ্কা থেকে আসা কাঁকড়া আর শাকসবজি বিক্রি করছে। এ ছাড়াও চাইনিজ দোকানগুলো উড়োজাহাজে করে আনা, মূলত ভারতীয় শাক সবজি বিক্রি করে।
পার্শ্ববর্তী লিটল ইন্ডিয়া এমআরটি স্টেশন প্রধানত এই মার্কেটির যাতায়াত সেবা দিয়ে আসছে। মার্কেটটিতে এছাড়াও আছে একটি ভূগর্ভস্থ গাড়ি পার্কিং এর জায়গা, ও দুইটা ট্যাক্সিক্যাব ষ্ট্যান্ড। কাছাকাছি সুযোগ-সুবিধার মধ্যে আছে ভেঙ্গে ফেলা শপিং মল দি ভারজ্‌ এবং লিটল ইন্ডিয়ার ছাদ ঢাকা পথ।
খালিয়াজুড়ি উপজেলা
খালিয়াজুড়ি উপজেলা বাংলাদেশের নেত্রকোণা জেলার একটি প্রশাসনিক এলাকা।
অবস্থান ও আয়তন
২৪°-৪১´ উত্তর অক্ষাংশ ও৯১°-০৪´ পূর্ব দ্রাঘিমাংশে খালিয়াজুরী উপজেলা । এই উপজেলার উত্তরে মোহনগঞ্জ উপজেলা ও সুনামগঞ্জ জেলার জামালগঞ্জ উপজেলা, দক্ষিণে কিশোরগঞ্জ জেলার ইটনা উপজেলা, পূর্বে সুনামগঞ্জ জেলার শাল্লা উপজেলা, পশ্চিমে মদন উপজেলা।
প্রশাসনিক এলাকা
খালিয়াজুড়ি উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম খালিয়াজুড়ি থানার আওতাধীন।
ইতিহাস
১৮৯৬ খ্রীস্টাব্দে খালিয়াজুরী কেন্দুয়া থানার একটি ফাড়ি থানা স্থাপন করা হয়। ১৬ জুন ১৯০৬ খ্রীঃ খালিয়াজুরী পুনাঙ্গ থানায় রূপনেয়।
সপ্তম পর্যায়ে ১৯৮৩ সালে ২৮ ডিসেম্বর খালিয়াজুরীকে উপজেলায় রূপান্তর করা হয়ে ছিল।
কথিত আছে খালিয়াজুরীতে এক সময় কামরূপের রাজধানী প্রতিষ্ঠিত হয়েছিল। চর্তুদশ শতাব্দীর মধ্যভাগে জিতারী নামক জনৈক সন্ন্যাসী কর্তৃক অধিকৃত হলে এ অঞ্চল কমরূপের শাসনচ্যুত হয। পরবর্তীকালে খালিয়াজুরী পরগনা ভাটি অঞ্চলের অধীশ্বর ঈশাখার শাসনেছিল। এ ভাটি মহাল তৎকালে সরকার বাজুহা জলকর মহালের অর্ন্তগত ছিল। ঈশাখাঁর মৃত্যুর পর এ পরগনা তার পরিষদ মজলিশদের হস্তগত হয়েছিল। অষ্টাদশ শতাব্দীতে এ পরগনা মজলিশদের হাত থেকে হোমবংশীয়দের শাসনাধীন হয়ে পড়ে। ১৭৮৭ খ্রীস্টাব্দে ময়মনসিংহ জেলা বন্দোবস্তের সময় এ পরগনা রামশংকর চৌধুরী, জয় প্রসাদ চৌধুরী, অনুপ নারায়ণ চৌধুরী, মহনরায় চৌধুরী, মানিকরাম চৌধুরী, আবুওয়াল্লা চৌধুরী, মুহাম্মদ গহুর, মুহাম্মদ রুশন ও মুহম্মদ রঞ্জি এই কয়জন এ পরগনার মালিক ছিল।
১২০৪ বঙ্গাব্দে মালিকগন ঋণগস্থ হয়ে পরগনার আট আনা হিস্যা খাজে ওয়াসাল নামক এক আম্মানীর কাছে ৫০০১/- টাকায় বিক্রি করে দেয়। বাকী আট আনা খাজে ওয়াসীলের কাছেই ৯বছর মেয়াদে ইজারা পত্তন দেয়। ১২১৫ বঙ্গাব্দে মালিকগন এই আট আনা জমিদারী ধানকুড়ার রামকৃষ্ণ ও রাজকৃষ্ণ রামের কাছে বিক্রি করেদেয়। আম্মানী খাজে ওয়াসিলের মৃত্যুর পর তার দু’ কন্যা আট আনা জমিদারীর মালিক হয়। এই কন্যাদ্বয়ের এক কন্যা চার আনা অংশ করটিয়া জমিদার সায়াদত আলী খাঁ-র নিকট ২২০০০/- টাকায় বিক্রি করে। অন্য কন্যার অংশ রামকৃষ্ণ ও রাজকৃষ্ণ রায়ের উত্তরাধিকারী গিরিশ ও গোবিন্দ বাবুর কাছে ৩২০০০/- টাকায় বিক্রি করেদেয়। এভাবে ধানকুড়ার জমিদারগন খালিয়াজুরী পরগনার ১২ আনা ও কয়টিয়ার জমিদার চার আনা জমিদারীর মালিক ছিল।
জনসংখ্যার উপাত্ত
মুসলমান, হিন্দু ও খ্রিস্টান এ তিন’ ধর্মের লোকের খালিয়াজুরী উপজেলায় বসবাস করে। মুসলমানরা সুন্নী সম্প্রদায়ের।হিন্দুদের নমঃদাস পদবীধারীর সংখ্যাই বেশি। উচ্চ বর্ণের হিন্দুর সংখ্যা কম। কথিত আছে মৈয়মনসিংহ গীতিকার মহুয়া গীতিনাট্যের নায়ক নদের চাঁদের বাড়ি খালিয়াজুরী ছিল।
শিক্ষা
খালিয়াজুরী উপজেলার শিক্ষার হার ৩৫.৬৮%। শিক্ষার হার কম।
অর্থনীতি
নৌকা তৈরি এ অঞ্চলের অন্যতম দারু শিল্প। দারু শিল্পীরা শুধু নৌকাই তৈরি করেন না নৌকায় খোদাই করে কারু কাজও করেন। অনেক নৌকা ময়ুরের আকৃতি করে তৈরি হয়। অনেক নৌকা বিভিন্ন রং দিয়ে রঞ্জিত করা হয়। খালিয়াজুরীর প্রধান কৃষিপণ্য ধান। মাছধরা খালিয়াজুরী অঞ্চলের অন্যতম আয়ের উৎস। ১২,১২৮টি জেলে পরিবারের ৩৬,৩৫৪ জন মানুষ মাছ ধরার সঙ্গে সম্পৃক্ত। সমগ্র উপজেলায় ১২৪২টি সরকারী পুকুর ও ২৫টি জল মহাল রয়েছে। এ উপজেলার প্রতিবছর ২৪৬০ মেট্রিক টন মাছ উৎপাদন হয়। স্থানীয় চাহিদা পুরনোর পর বাকী মাছ দেশের বিভিন্ন স্থানে চলে যায়।
/*প্রতিনিধি/*
উল্লেখযোগ্য ব্যক্তিত্ব
উকিল মুন্সীর মসজিদে ইমামতীর পাশাপাশি বাউল গান গাওয়া নিয়ে এলাকায় বেশ চাঞ্চলের সৃষ্টি হয়েছিল। তাঁর বিরহী গানে বিরহ প্রানে সারা সৃষ্টি করেছিল। উকিল মুন্সীর অনেক জনপ্রিয় গান এখনো সাধারণ মানুষের মুখে মুখে। তার কয়েকটি জনপ্রিয় গান বাংলা চলচ্চিত্রে সংযোজন হয়েছে।
বিবিধ
খালিয়াজুরী উপজেলার বার্ষিক একমাত্র বিনোদন নৌকা বাইচ । বছরের শ্রাবণ মাসের শেষ দিনে মনষাপুজা উপলক্ষে সে নৌকা বাইচের আয়োজন হয়। সে নৌকা বাইচের দীর্ঘ বছর ধরে আয়োজন করে আসছে ইছাপুর ও খলাপাড়া গ্রামবাসী। নৌকা বাইচে পুরস্কারের ব্যবস্থা রয়েছে। যে সকল গ্রামের নৌকাবাইচের দল অংশ নেয় সে দলের পে সমগ্র গ্রাম বিভিন্ন ভাবে সহযোগিতা করে। যেন সমস্ত গ্রামবাসীর মান- সম্মান সে প্রতিযোগিতার সঙ্গে জড়িত। সম্প্রতিবালে খালিয়াজুরীর নৌকাবাইচে মন্ত্রী, আমলারা অতিথি হিসেবে আসেন।
কাদিরাবাদ সেনানিবাস
thumb|কাদিরাবাদ সেনানিবাস কাদিরাবাদ সেনানিবাস রাজশাহী বিভাগের নাটোর জেলায় অবস্থিত একটি সেনানিবাস।
ইতিহাস
কাদিরাবাদ সেনানিবাসের নামকরণ করা হয়েছে লেফটেন্যান্ট কর্নেল আব্দুল কাদিরের নামে যিনি বাংলাদেশের স্বাধীনতা যুদ্ধ-এর সময়ে শহীদ হন। তাকে একটি অজানা স্থানের গণকবরের মধ্যে সমাহিত করা হয়েছিল। তার পুত্র নাদিম কাদির কুমিল্লার কবর আবিষ্কার করেন এবং সেপ্টেম্বর ২০১১ সালে কাদিরাবাদ সেনানিবাসে তাকে পুনঃসমাহিত করা হয়।
হাফু (গেমার)
রুমি ওয়াং (জন্ম: ১৮ এপ্রিল ১৯৯১; হাফু নামে সুপরিচিত) হলেন একজন মার্কিন টুইচ স্ট্রিমার এবং পেশাদার ওয়ার্ল্ড অব ওয়ারক্রাফট এবং হার্থস্টোন খেলোয়াড়।
প্রারম্ভিক জীবন
রুমি ওয়াং ১৯৯১ সালের ১৮ই এপ্রিল তারিখে মার্কিন যুক্তরাষ্ট্রের ম্যাসাচুসেটসের নিউটনে বেইজিংয়ের চীনা অভিবাসী পিতা-মাতার ঘরে জন্মগ্রহণ করেন। তিনি লেক্সিংটনে তার শৈশব অতিবাহিত করেছেন। রুমি তার বন্ধুদের দ্বারা হাই স্কুলে পড়ার সময় এমএমওআরপিজি ওয়ার্ল্ড অব ওয়ারক্রাফটের সাথে পরিচিত হয়েছিলেন। পরবর্তীতে তিনি বেন্টলি বিশ্ববিদ্যালয়ে ভর্তি হয়েছিলেন, তবে গেমিংয়ের দিকে মনোনিবেশ করতে তিনি তা ছেড়ে দিয়েছিলেন।
কর্মজীবন
তিনি গেমিংয়ে যৌন হয়রানির বিরুদ্ধে সক্রিয় ভূমিকা পালন করেছেন।
২০২০ সালের সেপ্টেম্বর মাসে, হাফু দ্বিতীয় পগচ্যাম্পস দাবা প্রতিযোগিতা জয়লাভ করেছেন।
মাসিক কাপ
থাম্ব| দুটি ভিন্ন আকারের মাসিক কাপ থাম্ব| ব্যবহারের পরে একটি ভরা মাসিক কাপ মাসিক কাপ হল একটি মাসিক স্বাস্থ্যবিধি ডিভাইস যা মাসিকের সময় যোনিতে ঢোকানো হয়। এর উদ্দেশ্য হল মাসিক তরল সংগ্রহ করা (অন্যান্য তরলের সাথে মিশ্রিত জরায়ুর আস্তরণ থেকে রক্ত)। মাসিক কাপ সাধারণত নমনীয় মেডিকেল গ্রেড সিলিকন, ল্যাটেক্স, বা একটি থার্মোপ্লাস্টিক আইসোমার দিয়ে তৈরি। এগুলো একটি স্টেম বা একটি রিংয়ের সঙ্গে একটি ঘন্টার মত আকৃতির হয়। স্টেমটি সন্নিবেশ এবং অপসারণের জন্য ব্যবহৃত হয় এবং ঘণ্টার আকৃতির কাপটি জরায়ুর ঠিক নীচে যোনি প্রাচীরের বিরুদ্ধে সিল করে এবং মাসিক তরল সংগ্রহ করে। এটি ট্যাম্পন এবং মাসিক প্যাডের বিপরীতে, যা পরিবর্তে তরল শোষণ করে।
সরলা রায়
সরলা রায় (২৬শে নভেম্বর, ১৮৫৯ - ২৯শে জুন, ১৯৪৬) ব্রিটিশ ভারতের একজন শিক্ষাবিদ ছিলেন। তিনি কলকাতা শহরে অবস্থিত গোখলে মেমোরিয়াল স্কুলের প্রতিষ্ঠাতা ছিলেন।
মাসিক কাপ
প্রতি ৪-১২ ঘন্টা (প্রবাহের পরিমাণের উপর নির্ভর করে), কাপটি সরানো হয়, খালি করা হয়, ধুয়ে ফেলা হয় এবং পুনরায় প্রবেশ করানো হয়। প্রতিটি পিরিয়ডের পরে, কাপ পরিষ্কার করা প্রয়োজন। একটি কাপ ১০ বছর পর্যন্ত পুনঃব্যবহারযোগ্য হতে পারে, তাদের দীর্ঘমেয়াদী খরচ নিষ্পত্তিযোগ্য ট্যাম্পন বা প্যাডের তুলনায় কম হয়, যদিও প্রাথমিক খরচ বেশি। যেহেতু মাসিক কাপগুলি পুনঃব্যবহারযোগ্য, তাই তারা ট্যাম্পন এবং প্যাডের তুলনায় কম কঠিন বর্জ্য তৈরি করে, উভয় পণ্য থেকে এবং তাদের প্যাকেজিং থেকে। বেশিরভাগ মাসিক কাপ মার্কা একটি ছোট এবং একটি বড় আকারে বিক্রি করে। কিছু মাসিক কাপ বর্ণহীন এবং স্বচ্ছ হয়, তবে বেশ কয়েকটি মার্কা রঙিন কাপও অফার করে।
সঠিকভাবে ব্যবহার করা হলে মাসিক কাপ সাধারণত ফুটো হয় না, যদিও ভুল বসানো বা অপর্যাপ্ত কাপের আকারের জন্য কিছু মহিলার ফুটো হতে পারে। মাসিক কাপ অন্যান্য মাসিক পণ্যগুলির একটি নিরাপদ বিকল্প; বিষাক্ত শক সিন্ড্রোম সংক্রমণের ঝুঁকি প্যাড বা ট্যাম্পনের তুলনায় মাসিক কাপের সাথে সমান বা কম।
সরলা রায়
সংক্ষিপ্ত জীবনী
সরলা রায় বিখ্যাত ব্রাহ্ম সমাজ সংস্কারক দুর্গামোহন দাশের কন্যা ছিলেন। তার ভ্রাতার নাম ছিল সতীশ রঞ্জন দাশ এবং ভগিনীর নাম ছিল অবলা বসু। অবলা বসু কলকাতা শহরে অবস্থিত বঙ্গ মহিলা বিদ্যালয় এবং বেথুন স্কুলের প্রথম ছাত্রীদের মধ্যে অন্যতম ছিলেন। কলকাতা শহরে অবস্থিত প্রেসিডেন্সি কলেজের প্রথম ভারতীয় অধ্যক্ষ প্রসন্নকুমার রায়ের সঙ্গে তার বিবাহ সম্পন্ন হয়। স্বামীর সঙ্গে ঢাকা শহরে বাস করার সময় তিনি একটি মহিলাদের বিদ্যালয় স্থাপন করেন। কলকাতা শহরে তিনি অভিজাত পরিবারের মহিলাদের নৃত্যনাট্যে অংশগ্রহণ করার জন্য অনুপ্রেরণা যোগান। রবীন্দ্রনাথ ঠাকুর তার অনুরোধে মায়ার খেলা নামক নৃত্যনাট্য রচনা করেন এবং বেথুন স্কুলে এই নাটক প্রথম মঞ্চস্থ করা হয়। ১৯২০ খ্রিষ্টাব্দে তিনি কলকাতা শহরে গোখলে মেমোরিয়াল স্কুলের প্রতিষ্ঠা করেন। এছাড়া তিনি ব্রাহ্ম বালিকা শিক্ষালয়ের প্রথম সম্পাদিকার দায়িত্ব পালন করেন। তিনি মার্গারেট কুজিনস প্রতিষ্ঠিত অল ইন্ডিয়া উইমেনস কনফারেন্সের একজন নেতৃস্থানীয়া সদস্যাও ছিলেন। সমাজকর্মী চারুলতা মুখোপাধ্যায় তার একমাত্র কন্যা ছিলেন।
গাণিতিক জীববিজ্ঞান
থাম্ব|সূর্যমুখীতে [[ফিবোনাচ্চি রাশিমালা|ফিবোনাচ্চি ধারা]]
গাণিতিক জীববিদ্যা (Mathematical biology) নতুন এক বিজ্ঞান যা গণিত এবং জীববিদ্যা র সমন্বয়ে গঠিত। সাংগঠনিক জীববিদ্যার সাথে এর যথেষ্ট মিল রয়েছে তবে এই বিদ্যার প্রধান লক্ষ্য হচ্ছে বিভিন্ন গাণিতিক পদ্ধতি ব্যবহার ও আবিষ্কার এর মাধ্যমে জৈব তথ্যবিজ্ঞান এবং সাংগঠনিক জীববিদ্যা কে সমৃদ্ধ করা। ক্ষেত্রটিকে কখনও কখনও গাণিতিক জীববিজ্ঞান বা জৈববিজ্ঞান বলা হয়। তাত্ত্বিক জীববিজ্ঞান জীববিজ্ঞানের জন্য তাত্ত্বিক নীতিগুলির বিকাশের উপর আরও বেশি জোর দেয় যেখানে গাণিতিক জীববিজ্ঞান জৈবিক সিস্টেমগুলি অধ্যয়নের জন্য গাণিতিক সরঞ্জামগুলির ব্যবহারের উপর দৃষ্টি নিবদ্ধ করে, যদিও দুটি শব্দটি মাঝে মাঝে পরিবর্তিত হয়।
গ্নুজিলা
গ্নুজিলা (GNUzilla) মোজিলা অ্যাপলিকেশন স্যুটের (সিমানকি যার সক্রিয় উত্তরাধিকারী) গ্নু (ফ্রি সফটওয়্যার) সংস্করণ। এটি গ্নু ও মোজিলা শব্দের যুক্তরূপ।
মোজিলা ফ্রি ও ওপেন সোর্স সফটওয়্যার তৈরী করে, কিন্তু বাইনারিগুলোয় ট্রেডমার্ক করা শিল্পকর্ম অন্তর্ভুক্ত রয়েছে। কিছু অ্যাড-অন ও প্লাগইনও নন-ফ্রি সফটওয়্যার।
গ্নু আইসক্যাট
গ্নুজিলা গ্নু আইসক্যাট, ফায়ারফক্সের গ্নু সংস্করণ, নিয়েই মূলত তাদের কার্যক্রম চালায়। সমস্ত মুক্তি একই এফটিপি ফোল্ডারে প্রকাশ করা হয়।
১৪৬৬
১৪৬৬ গ্রেগরীয় বর্ষপঞ্জির একটি সাধারণ বছর।
গেওর্গি মালেনকোভ
গেওর্গি মাক্সিমিলিয়ানোভিচ মালেনকোভ (Георгий Максимилианович Маленков; জীবনকাল: ৮ জানুয়ারি ১৯০২ – ১৪ জানুয়ারি ১৯৮৮) একজন সোভিয়েত রাজনীতিবিদ ছিলেন যিনি জোসেফ স্তালিন উত্তরসূরী হিসাবে ১৯৫৩ থেকে ১৯৫৫ সাল পর্যন্ত সোভিয়েত ইউনিয়নের প্রধানমন্ত্রী এবং ১৯৫৩ সালে সীমিত সময়ের জন্য সোভিয়েত ইউনিয়নের প্রধান নেতার দায়িত্ব পালন করেন।
ভ্লাদিমির লেনিন এর সাথে ব্যক্তিগত সংযোগ তাকে সোভিয়েত নেতৃত্বে নিয়ে আসে। ১৯২৫ সাল নাগাদ তিনি দলের রেকর্ড তত্ত্বাবধায়নের দায়িত্বে নিযুক্ত হন। এটি তাকে স্তালিনের সংস্পর্শে নিয়ে আসে, যিনি তৎকালীন সময়ে সোভিয়েত ইউনিয়নের কমিউনিস্ট পার্টির সাধারণ সম্পাদক এবং সোভিয়েত ইউনিয়নের প্রধান নেতা। তাদের দুইজনের এই মিত্রতার ফলস্বরূপ স্তালিনের শুদ্ধি কর্মসূচির সঙ্গে ব্যাপকভাবে জড়িয়ে পড়েন তিনি এবং স্তালিন তাকে বিশ্বব্যাপী দ্বিতীয় বিশ্বযুদ্ধকালীন সমযয়ে সোভিয়েত ক্ষেপণাস্ত্র কর্মসূচির প্রধান দায়িত্ব পালন করেন। ১৯৪৬ থেকে ১৯৪৭ সাল পর্যন্ত তিনি মন্ত্রিপরিষদের ক্ষেপণাস্ত্র প্রযুক্তি বিষয়ক বিশেষ কমিটির চেয়ারম্যান পদে নিযুক্ত হন। নিজের পদ ও স্তালিনের সঙ্গে সুসম্পর্ক বজায় রাখতে তিনি মার্শাল গেওর্গি জুকোভকে পদচ্যুত করেন এবং লেনিনগ্রাদের সঙ্গে সম্পৃক্ত সকল গৌরব ও অর্জনকে বিনষ্ট করে দেন যাতে মস্কো সোভিয়েত ইউনিয়নের রাজধানী এবং প্রধান সাংস্কৃতিক কেন্দ্র হিসাবে নিজের মর্যাদা অক্ষুণ্ণ রাখতে পারে।
৫ মার্চ ১৯৫৩ সালে জোসেফ স্তালিনের মৃত্যুর পর তিনি রাষ্ট্রের অস্থায়ী প্রধান নেতা এবং একইসঙ্গে সোভিয়েত ইউনিয়নের প্রধানমন্ত্রী নিযুক্ত হন। কিন্তু দলীয় কোন্দলের জেরে কমিউনিস্ট পার্টির প্রথম মহাসচিব নিকিতা খ্রুশ্চেভ প্রধান নেতা হিসাবের মালেনকোভের স্থান দখল করে নেয়। খ্রুশ্চেভ তাকে নিজের শত্রু ভেবে ১৯৫৫ সাল নাগাদ প্রধানমন্ত্রীর পদ থেকে পদত্যাগ করতে বাধ্য করে। ১৯৫৭ সালে মালেনকোভ নিকিতা খ্রুশ্চেভের বিরুদ্ধে একটি অভ্যুত্থান করে ব্যর্থ হন। এরপর তাকে দল থেকেও বহিষ্কার করা হয়। এরপর তিনি কাজাখস্তানে পালিয়ে জান এবং বাকি জীবন সেখানেই লোকচক্ষুর আড়ালে কাটিয়ে দেন।
কনিক
[[File:Conic sections with plane.svg|right|300px|thumb|Types of conic sections:
1. পরাবৃত্ত
2. বৃত্ত ও উপবৃত্ত
3. অধিবৃত্ত]]
right|thumb|250px|চিত্রের বক্র রেখাটি একটি পরাবৃত্ত নির্দেশ করছে যার দিকাক্ষ L এবং উপকেন্দ্র F. পরাবৃত্তস্থ যেকোন বিন্দুর উপকেন্দ্র থেকে দূরত্ব(PnF), ঐ বিন্দু থেকে দিকাক্ষের উপর অঙ্কিত লম্বের দৈর্ঘ্যে(PnQn) এর সমান।
১৪৬৭
১৪৬৭ গ্রেগরীয় বর্ষপঞ্জির একটি সাধারণ বছর।
ব্যাম্স-পা-কুন-দ্গা'-ব্ক্রা-শিস
ব্যাম্স-পা-কুন-দ্গা'-ব্ক্রা-শিস (১৫৫৮-১৬০৩) তিব্বতের ঙ্গোর-এ-বাম-ছোস-ল্দান বৌদ্ধবিহারের চতুর্দশ প্রধান বা ঙ্গোর-ছেন ছিলেন।
সংক্ষিপ্ত জীবনী
ব্যাম্স-পা-কুন-দ্গা'-ব্ক্রা-শিস ১৫৫৮ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার পিতার নাম ছিল কুন-দ্গা'-য়ে-শেস । জন্মের সময় তার নাম রাখা হয় কুন-দ্গা'-দ্পাল-'ব্যোর । ১৫৬৮ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারে সাংস-র্গ্যাস-সেং-গে নামক একাদশ ঙ্গোর-ছেন ও নাম-ম্খা'-দ্পাল-ব্জাংয়ের নামক ত্রয়োদশ ঙ্গোর-ছেনের নিকট দীক্ষা ও সাংস-র্গ্যাস-সেং-গের নিকট মার্গফল সম্বন্ধে শিক্ষালাভ করেন। কুড়ি বছর বয়স পর্যন্ত তিনি দ্কোন-ম্ছোগ-দ্পাল-ল্দান নামক দ্বাদশ ঙ্গোর-ছেনের নিকট মার্গফল সম্বন্ধে শিক্ষালাভ করেন। বাইশ বছর বয়সে 'জাম-দ্ব্যাংস-দ্কোন-ম্ছোগ-র্গ্যা-ম্ত্শো নামক ভিক্ষুর নিকট তিনি ভিক্ষুর শপথ গ্রহণ করেন। তার অন্যান্য উল্লেখযোগ্য শিক্ষক ছিলেন স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন নামক তেইশতম সা-স্ক্যা-খ্রি-'দ্জিন। ১৫৯৫ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের চতুর্দশ প্রধান হিসেবে নির্বাচিত হন। তার উল্লেখযোগ্য শিষ্য ছিলেন দ্পাল-ল্দান-দোন-গ্রুব  নামক ষোড়শ ঙ্গোর-ছেন, নাম-ম্খা'-সাংস-র্গ্যাস  নামক সপ্তদশ ঙ্গোর-ছেন, শেস-রাব-'ব্যুং-গ্নাস  নামক অষ্টাদশ ঙ্গোর-ছেন প্রভৃতি।
ইসরাফিল
ইসরাফিল (إِسْـرَافِـيْـل, Isrāfīl; or Israfeel or Rafail) একজন ফেরেস্তা, যিনি কিয়ামত বা মহাপ্রলয় ঘোষণা করবেন। যদিও তার নাম কুরআন শরীফে নেই, কিন্তু হাদিসে উল্লেখ রয়েছে। ইসলামের চারজন উচ্চমর্যাদা সম্পন্ন ফেরেশতার মধ্যে তিনি অন্যতম।
ইসরাফিল আল্লাহর হুকুমে কিয়ামতের দিন ঘোষণা করার জন্য জেরুজালেমের একটি পবিত্র শিলা থেকে শিঙা বাজাবেন। তাঁকে সাধারণত যুডো-খ্রিস্টান প্রধান আধ্যাত্মিক উপদেষ্টা রাফেলের সমকক্ষ ভাবা হয়।
ধর্মীয় ঐতিহ্য
চার প্রধান ফেরেশতার মধ্যে ইসরাফিল দ্বিতীয়। তাঁর দায়িত্ব আল্লাহর নির্দেশে কিয়ামতের দিন শিংগায় ফুৎকার দেয়া। ইসরাফিলের ফুৎকার দেয়ার সঙ্গে সঙ্গে কিয়ামত সংঘটিত হবে। এবং তাকে এই কাজের জন্য প্রস্তুত রাখা হয়েছে। আর এই কাজটি করা হবে পৃথিবী ধ্বংসের দিন অর্থাৎ কেয়ামতের দিন। এই দিন সকাল থেকেই যথাক্রমে তিনবার ফু দেওয়া হবে তখনই পুরো পৃথিবীসহ পুরো জগত চন্দ্র সূর্য আকাশ গ্রহ নক্ষত্র সবকিছুই ধ্বংস হয়ে যাবে।
সাহারা (১৯৪৩-এর চলচ্চিত্র)
সাহারা বলিউডের একটি চলচ্চিত্র। এটি ১৯৪৩ সালে মুক্তি পেয়েছিল। ছবিটি পরিচালনা করেছেন ভাসওয়ানি আর্ট প্রযোজনার জন্য জগাত্রই পেশুমাল আডবাণী। এটিতে গোবিন্দ রাম সংগীত করেছেন। ছবিটিতে অভিনয় করেছেন রেনুকা দেবী, নারং, প্রাণ, মিনা কুমারী ও শারদা
চম্পাপুকুর রেলওয়ে স্টেশন
চম্পাপুকুর রেলওয়ে স্টেশনটি কলকাতা শহরতলির রেলওয়ে ব্যবস্থার অংশ এবং পূর্ব রেলওয়ে দ্বারা পরিচালিত হয়। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বারাসাত-হাসনাবাদ লাইনে অবস্থিত।
রওশন আরা ফরিদ
প্রাথমিক জীবন
রওশন আরা ফরিদ গাইবান্ধা জেলায় জন্মগ্রহণ করেন।
রাজনৈতিক জীবন
রওশন আরা ফরিদ বিএনপির কেন্দ্রীয় নির্বাহী কমিটির সদস্য ও মহিলা দলের কেন্দ্রীয় নেত্রী। তিনি অষ্টম জাতীয় সংসদের মহিলা আসন ১৮ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
তায়রুননেছা মেমোরিয়াল মেডিকেল কলেজ
তায়রুননেছা মেমোরিয়াল মেডিকেল কলেজ হল বাংলাদেশের একটি বেসরকারি মেডিকেল স্কুল। এটি তায়রুন্নেসা মেমোরিয়াল মেডিকেল সেন্টারের একটি প্রতিষ্ঠান। এটি প্রতিষ্ঠা করেছিলেন মোহাম্মদ শামসুল হক, তাঁর মা সমাজ সংস্কারক প্রয়াত তায়রুন্নেসার নামানুসারে। বালাগঞ্জেও তার নামে একটি বালিকা বিদ্যালয় রয়েছে। ২০০২ সালে এটি গাজীপুর জেলা র গাজীপুর সদর উপজেলা য় প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।
এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
ইতিহাস
১৯৪৩ সালের জানুয়ারিতে এম শামসুল হক মৌলভীবাজার জেলার রাজনগরের হামনদপুরে জন্মগ্রহণ করেন। মুক্তিযুদ্ধের সময় তিনি ধর্মীয় সংখ্যালঘুদের তার নিজস্ব একটি ছোট জাহাজের মাধ্যমে দেশ ছেড়ে পালাতে সহায়তা করেছিলেন। ১৯৭৭ সালে তিনি বালাগঞ্জে তায়রুন্নেসা উচ্চ বালিকা বিদ্যালয় নামে একটি স্কুল প্রতিষ্ঠা করেন। সেইখানেই পরিবর্তীতে কলেজটি স্থাপিত হয়েছিল।
অবকাঠামো
তায়রুননেছা মেমোরিয়াল মেডিকেল কলেজ প্রাঙ্গণে ৫০০ শয্যা বিশিষ্ট হাসপাতাল রয়েছে। কলেজটি ৯ তলা বিশিষ্ট ভবন। কলেজে একটি মহিলা হোস্টেল এবং ছেলেদের একটি ছাত্রাবাস রয়েছে।
মাজিদ মাজিদি
মাজিদ মাজিদি (জন্ম: ১৭ই এপ্রিল, ১৯৫৯) প্রখ্যাত ইরানী চলচ্চিত্র পরিচালক, প্রযোজক, অভিনেতা এবং চিত্রনাট্যকার। তিনি ইরানের রাজধানী তেহরানে জন্মগ্রহণ করেন। মাজিদি সবচেয়ে বেশি পরিচিতি লাভ করেন অস্কার মনোনয়নপ্রাপ্ত চলচ্চিত্র বাচেহা-ই-আসমান (চিলড্রেন অফ হেভেন) এর জন্য। তিনি মূলত শিশুতোষ চলচ্চিত্র নির্মাণ করেন।
জীবনী
মাজিদের জন্ম ইরানি মধ্যবিত্ত পরিবারে । তেহরানে বেড়ে ওঠা মাজিদ ১৪ বছর বয়স থেকেই অপেশাদার নাট্যদলের সাথে কাজ করতেন । পরবর্তীতে তেহরানের ইনস্টিটিউট অব ড্রামাটিক আর্টস থেকে তিনি নাট্যকলার উপর শিক্ষা গ্রহণ করেন
২০০৪ সাল পর্যন্ত মাজিদ ছিলেন একাডেমী পুরস্কার এর জন্য মনোনীত একমাত্র ইরানি চলচ্চিত্রকার । ১৯৯৮ সালে নির্মিত বাচেহা-ই-আসমান ছবিটির জন্য তিনি সেরা বিদেশী ভাষায় নির্মিত ছবির জন্য একাডেমী পুরস্কার এর মনোনয়ন পান, কিন্তু রবার্তো বেনিনির লাইফ ইজ বিউটিফুল সে বছর এই পুরষ্কারটি পায় ।
পুরস্কার ও সম্মাননা
মাজিদ মাজিদি প্রচুর পুরস্কার এবং সম্মাননা লাভ করেছেন। এখানে কয়েকটি উল্লেখ করা হচ্ছে:
১৪৬৮
১৪৬৮ গ্রেগরীয় বর্ষপঞ্জির একটি অধিবর্ষ।
জেডএনআরএফ ইউনিভার্সিটি অব ম্যানেজমেন্ট সায়েন্সেস
জেডএনআরএফ ইউনিভার্সিটি অব ম্যানেজমেন্ট সায়েন্সেস বাংলাদেশের একটি বেসরকারি বিশ্ববিদ্যালয়। এটি ঢাকার গুলশানে ২০১৮ সালে প্রতিষ্ঠিত হয়।
উপাচার্যগণ
নিম্নোক্ত ব্যক্তিবর্গ জেডএনআরএফ ইউনিভার্সিটি অব ম্যানেজমেন্ট সায়েন্সেসের উপাচার্য হিসেবে দায়িত্ব পালন করেন:
অনুষদ ও বিষয়সমূহ
জেডএনআরএফ ইউনিভার্সিটি অব ম্যানেজমেন্ট সায়েন্সেসে বাংলাদেশ বিশ্ববিদ্যালয় মঞ্জুরী কমিশন অনুমোদিত নিম্নোক্ত বিষয়সমূহে পাঠদান করা হয়:
রমেশ মহেশ্বরী
রমেশ মহেশ্বরী তার ত্রয়োদশ গুজরাত বিধানসভার গুজরাতের মুন্দ্রা আসন থেকে বিধানসভার সদস্য ছিলেন।
সোল সঙ্গীত
সোল সংগীত হল জনপ্রিয় সংগীত যা ১৯৫০ এবং ১৯৬০ এর শুরুর দিকে আফ্রো-আমেরিকান সমাজে উত্পত্তি লাভ করে। এটি আফ্রো-আমেরিকান গস্পেল সংগীত, ব্লুজ এবং জাজের সংমিশ্রণে তৈরি। সোল সংগীত নাচের জন্য আমেরিকাতে খুবই বিখ্যাত এবং মটন, আটলান্টিক ও স্ট্যাক্স নথির লেবেল্গুলো খুবই প্রভাব ফেলেছিলো বেসামরিক অধিকার আন্দোলনে।
১৯৬০ সালে সোল সংগীত আর এন্ড বি এর পপ তালিকায় আধিপত্য করেছে।কিন্তু ১৯৬৮ সাল থেকে সোল সংগীতের এ ধারাটি ভাঙ্গতে শুরু করেছে।কিছু কিছু সোল শিল্পী ফাংক সংগীতে মনোযোগ দিল আবার কেউ কেউ  বাস্তবধর্মী স্লিকার সংগীতে মনোযোগ দিলেন।১৯৭০ এর শুরুর দিকে সোল সংগীত সাইকেডেলিক রক দ্বারা প্রভাবিত হয়।
উৎস
আফ্রো-আমেরিকানদের মধ্যে সোল শব্দটি ব্যবহৃত হয় তাদের আফ্রো-আমেরিকান হওয়ার অনুভূতি প্রকাশের মাধ্যম হিসেবে।সংগীততত্ত্বিক ব্যারি হ্যানসেন এর মতে,
"যদিও সোল সংগীত আর এন্ড বি এর তালিকায় ছিলো ১৯৫০ এর শুরুর দিকে এবং শুধুমাত্র অতি উত্সাহী কিছু সাদা চামড়ার লোকেরা সোল সংগীত ঐ সময়ে উপভোগ করেছিলো।
বাকীদেরকে ১৯৬০ সাল পর্যন্ত অপেক্ষা করতে হয়েছিল।"
১৯৬০ সালে সুর এবং ব্লুজের নগরায়ণ এবং বাণিজ্যিকীকরণের ফল হল সোল সংগীত।আফ্রো-আমেরিকানদের গর্ব এবং সংস্কৃতির ধারক হল এই সোল সংগীত।আর গস্পেল থেকে উদ্ভূত জাজ স্টাইলই হল সোল জাজ।যেহেতু শিল্পী ও আয়োজকরা আফ্রিকান আমেরিকান অন্য ধারার গান গুলোতে গস্পেল ও সোল জাজের কৌশলগুলো ব্যবহার করছে ,তাই সোল শব্দটি ছাতার মত আফ্রো-আমেরিকান সকল ধারার গানে ছড়িয়ে পড়েছে।ক্লাইড ম্যাকফ্যাটার,হ্যাংক ব্যালার্ড এবং এটা জেমসের রেকর্ডিংগুলো ১৯৫০ সালে সোল সঙ্গীতের উত্থান ঘটিয়েছে।রে চার্লসকে সবচেয়ে জনপ্রিয় সোল সংগীত শিল্পী হিসেবে গ্ণ্য করা হয় এবং তিনি এত জনপ্রিয় হয়েছেন ১৯৫৪ সালে মুক্তি পাওয়া তার "আই গট আ উইম্যান" সিরিজটির জন্য।সংগীতশিল্পী ববি উইম্যাক বলেছিলেন,"রে ছিল অত্যন্ত প্রতিভাবান এবং সে সোল সংগীতকে সামনের দিকে নিয়ে গেছে।"
লিটল রিচার্ড এবং জেমস ব্রাউন উভয়েই সোল সংগীত জগতে সমপ্রভাবশালী ছিলেন।ব্রাউনকে "গডফাদার অব সোল মিউজিক" বলা হত এবং রিচার্ড নিজেকেই নিজে "কিং অব রকিং এন্ড রলিন,রিদম এন্ড ব্লুজ সোলইন" হিসেবে প্রচার করত।
মুহাম্মদ মাহফুজুল ইসলাম
মুহাম্মদ মাহফুজুল ইসলাম (জন্ম ১৯৭৩) একজন বাংলাদেশী কম্পিউটার প্রকৌশলী। তিনি বাংলাদেশ প্রকৌশল বিশ্ববিদ্যালয়ের (বুয়েট) কম্পিউটার বিজ্ঞান ও প্রকৌশল বিভাগের অধ্যাপক এবং ঢাকায় অবস্থিত বেসরকারি বিশ্ববিদ্যালয়, কানাডিয়ান ইউনিভার্সিটি অব বাংলাদেশের সাবেক উপাচার্য। বর্তমানে তিনি বঙ্গবন্ধু শেখ মুজিবুর রহমান ডিজিটাল ইউনিভার্সিটির উপাচার্য হিসেবে দায়িত্ব পালন করছেন।
প্রাথমিক জীবন
তিনি ১৯৭৩ সালে জামালপুরে জন্মগ্রহণ করেন। তিনি বাংলাদেশ প্রকৌশল বিশ্ববিদ্যালয়ের কম্পিউটার বিজ্ঞান ও প্রকৌশল বিভাগ থেকে স্নাতক ও স্নাতকোত্তর ডিগ্রি লাভ করেন। তিনি অস্ট্রেলিয়ার মোনাশ বিশ্ববিদ্যালয় থেকে পিএইচডি ডিগ্রি অর্জন করেন।
কর্মজীবন
মাহফুজুল ইসলাম বাংলাদেশ প্রকৌশল বিশ্ববিদ্যালয়ের (বুয়েট) কম্পিউটার বিজ্ঞান ও প্রকৌশল বিভাগে দীর্ঘসময় অধ্যাপনা করেছেন। তিনি বুয়েটের শহীদ স্মৃতি হলের প্রভোস্ট, বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেছেন।
অধ্যাপনার পাশাপাশি তিনি ঢাকা বিদ্যুৎ সরবরাহ কোম্পানি (ডেসকো) লিমিটেডের স্বতন্ত্র পরিচালক হিসেবে দায়িত্ব পালন করেন। তিনি জাতীয় পরিচয়পত্র এবং এমআরপি-সহ বাংলাদেশের আইসিটি ক্ষেত্রে গুরুত্বপূর্ণ অবদান রেখেছেন।
প্রকাশনা
দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।
সদস্যপদ
মুহাম্মদ মাহফুজুল ইসলাম বাংলাদেশ কম্পিউটার সোসাইটির কম্পিউটার প্রকৌশল বিভাগের সভাপতি হিসেবে দায়িত্ব পালন করেন। এছাড়াও তিনি বিভিন্ন পেশাজীবী সংগঠনের সদস্য।
মাক আরু মরম
মাক আরু মরম  হলো ১৯৫৭ সালের ১০ মে মুক্তিপ্রাপ্ত অসমীয়া ভাষার একটি সামাজিক চলচ্চিত্র। ছবিটির কাহিনি, চিত্রনাট্য ও পরিচালনা করেছেন নিপ বড়ুয়া। সঙ্গীত পরিচালনা করেছেন ব্রজেন বড়ুয়া। এটি ছিল নীপ বড়ুয়ার পরিচালিত দ্বিতীয় চলচ্চিত্র। বড়ুয়া আর্ট প্রোডাকশনের ব্যানারে ছবিটির প্রযোজনা করেছেন ব্রজেন বড়ুয়া। এই চলচ্চিত্রটি শ্রেষ্ঠ অসমীয়া চলচ্চিত্র বিভাগে জাতীয় চলচ্চিত্র পুরস্কার "সার্টিফিকেট অফ মেরিট" জিতেছে।
গল্প
এখানে একজন বিশ্বস্ত স্বামী এবং স্নেহময় বাবার মর্মস্পর্শী গল্প বলা হয়েছে, তিনি তার স্ত্রীর আকস্মিক মৃত্যুর পরে আবার বিবাহ না করার সিদ্ধান্ত নেন যাতে তিনি দুটি সন্তানকে নিজেই বড়ো করতে পারেন। যাইহোক, পরিস্থিতি তাকে তার মন পরিবর্তন করতে এবং তার সন্তানদের লালনপালনের জন্য তাঁকে আবার বিয়ের পিড়িতে বসতে হয়।
রমেশ অফিস ফেরত তার স্ত্রী বুলুকে জানায় যে সে সরকারি সফরে কলকাতা যাচ্ছে। তারা তাদের সন্তান জিতু এবং জিনাকে তাদের দাদী এবং লিগিরার দায়িত্বে রেখে কলকাতায় চলে যান।
তারা কলকাতায় আনন্দ উপভোগ করেন এবং সেখান থেকে তারা দার্জিলিংয়ে চলে যান। কিন্তু হঠাৎ দার্জিলিংয়ে মারা যান বুলু। তখন রমেশ বিষণ্ণ মন নিয়ে বাড়িতে এসে বাচ্চাদের বলে যে তাদের মা অসুস্থ এবং হাসপাতালে আছেন। আর পুনর্বিবাহ না করার সিদ্ধান্ত নেন।
রমেশকে কলকাতায় বদলি করা হয়। একদিন বাচ্চারা বাড়ির বাইরে ঘুরতে গেল। কলকাতার নাগরিক কোলাহলে তারা দুজনেই ক্লান্ত হয়ে পড়েছিল। জিতুর দুর্ঘটনা ঘটে এবং তাকে হাসপাতালে নিয়ে যাওয়া হয়। জিনাকেও গুন্ডারা অপহরণ করে নিয়ে যায়।
তাদের বিশস্ত আলসেশিয়ান কুকুরের সাহায্যে তার বাবা জিনাকে ট্র্যাক করেছিলেন। জিতুও সুস্থ হয়ে বাড়ি ফিরে আসে।
অভিনয় শিল্পী
সংযোগ=//upload.wikimedia.org/wikipedia/commons/thumb/9/99/Poster_of_assamese_film_maak_aru_moram.png/210px-Poster_of_assamese_film_maak_aru_moram.png|ডান|থাম্ব|210x210পিক্সেল
গান
ছবিটিতে মোট গান ছিল ৬টি। এর মধ্যে ৩টি গানই হিন্দিতে লেখা। অসমিয়া গানগুলো লিখেছেন দুই বিখ্যাত কবি ও গীতিকার, কেশব মহন্ত এবং হীরেন ভট্টাচার্য। হিন্দি গানগুলো লিখেছেন নুরুল হক। নিপ বড়ুয়ার প্রথম চলচ্চিত্র স্মৃতি পরশ-এ হিন্দি গানও ছিল। হিন্দি গানের অন্তর্ভুক্তি কারণ ছিল ব্যাবসা করা বেশি করে।
পুরস্কার
চলচ্চিত্রটি 5 তম জাতীয় চলচ্চিত্র পুরস্কারে (1957) সেরা অসমীয়া ভাষার চলচ্চিত্র বিভাগে মেরিট সার্টিফিকেট জিতেছে। এটি দ্বিতীয় অসমিয়া চলচ্চিত্র যা জাতীয় চলচ্চিত্র পুরস্কার জিতেছে ।
ডম বেস
ডমিনিক মার্ক বেস (Dom Bess; জন্ম: ২২ জুলাই, ১৯৯৭) ডেভনের এক্সটার এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে ইংল্যান্ডের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার ও সমারসেট দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলছেন। ডানহাতি অফ ব্রেক বোলিংয়ের পাশাপাশি ডানহাতে নিচেরসারিতে ব্যাটিং করতেন ডমিনিক বেস নামে পরিচিত ডম বেস।